Komisijos Reglamentas (EB) Nr. 2207/2003
2003 m. gruodžio 17 d.
iš dalies pakeičiantis Reglamentą (EB) Nr. 1901/2000 supaprastindamas neto masės sąvoką
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. lapkričio 7 d. Tarybos reglamentą (EB) Nr. 3330/91 dėl prekybos prekėmis tarp valstybių narių statistinių duomenų [1], ypač į jo 23 straipsnio 4 dalį,
Kadangi:
(1) Prekių kiekis yra patikimas ir stabilus informacijos vienetas, kuris būtinas tarptautinės prekybos palyginimams.
(2) Kiekio vienetai naudojami siekiant patikrinti surinktų duomenų patikimumą ir skaičiuojant indeksus.
(3) Sutinkamai su Komisijos reglamentu (EB) Nr. 1901/2000 [2], nustatančiu tam tikras Tarybos reglamento (EEB) Nr. 3330/91 įgyvendinimo sąlygas, kad kiekio vienetai, neto masė kilogramais yra pagrindinis rodiklis ir iš principo turi būti paminėtas kiekvienam prekių tipui; deja, kai kuriems produktams tai ne pats tinkamiausias matavimo vienetas; todėl tokiais atvejais už informacijos pateikimą atsakinga šalis turi būti atleista nuo grynosios masės nurodymo.
(4) Reglamentas (EB) Nr. 1901/2000 nurodo produktų sąrašą, už kurių informacijos pateikimą atsakingos šalys atleidžiamos nuo neto masės nurodymo; sąrašą reikia pritaikyti atsižvelgiant į pokyčius, atsiradusius dėl kasmetinio Kombinuotosios nomenklatūros atnaujinimo.
(5) Dėl aiškumo tokios rūšies pritaikymai nuo šiol turi būti kiekvienu atveju įgyvendinami su reglamento pagalba iš dalies pakeičiant Reglamentą (EB) Nr. 1901/2000.
(6) Todėl Reglamentas (EB) Nr. 1901/2000 turi būti iš dalies pakeistas.
(7) Šiame reglamente numatytos priemonės derinasi su Valstybių narių prekių tarpusavio prekybos statistikos komiteto nuomone,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1901/2000 iš dalies pakeičiamas taip:
1. 23a straipsnio sakinys "informuojant už informacijos teikimą atsakingą šalį apie galimus priedo pakeitimus, kuriuos lemia kasmet atliekami Kombinuotosios nomenklatūros pakeitimai, Europos Bendrijų oficialiajame leidinyje (C serijoje) skelbiamas paaiškinimas" panaikinamas.
2. II priedas pakeičiamas šio Reglamento priedo tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis Reglamentas taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 17 d.